Seitsemäs Euroopan parlamentin ja neuvoston direktiivi 94/21/EY, annettu 30 päivänä toukokuuta 1994, kesäaikasäännöksistä



Virallinen lehti nro L 164 , 30/06/1994 s. 0001 - 0002

Suomenk. erityispainos Alue 12 Nide 2 s. 0172

Ruotsink. erityispainos Alue 12 Nide 2 s. 0172



SEITSEMÄS EUROOPAN PARLAMENTIN JA NEUVOSTON DIREKTIIVI 94/21/EY, annettu 30 päivänä toukokuuta 1994, kesäaikasäännöksistä EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (), ottavat huomioon talous- ja sosiaalikomitean lausunnon (), noudattavat perustamissopimuksen 189 b artiklassa tarkoitettua menettelyä (), sekä katsovat, että kesäaikasäännöksistä 26 päivänä maaliskuuta 1992 annetulla kuudennella neuvoston direktiivillä 92/20/ETY () otettiin käyttöön koko yhteisössä yhteinen päivämäärä ja kellonaika kesäajan alkamiselle vuosina 1993 ja 1994 sekä kaksi eri päivämäärää kyseisten vuosien kesäajan päättymiselle, joista toinen on voimassa muissa jäsenvaltioissa kuin Irlannissa ja Yhdistyneessä kuningaskunnassa ja toinen Irlannissa ja Yhdistyneessä kuningaskunnassa, ottaen huomioon sen, että jäsenvaltiot soveltavat kesäaikasäännöksiä, on tärkeää sisämarkkinoiden toiminnan kannalta vahvistaa kesäajan alkamiselle ja päättymiselle yhteinen päivämäärä ja kellonaika, jotka ovat voimassa koko yhteisössä vuodesta 1995 alkaen, toissijaisuusperiaatteen kannalta yhteisön toiminta on tarpeen ajanlaskutavan täydellisen yhdenmukaistamisen varmistamiseksi, jotta voidaan helpottaa liikenteen ja viestinnän sujumista ja vähentää niihin liittyviä kustannuksia, ajankohta, jonka jäsenvaltiot katsovat sopivimmaksi kesäajan päättymiselle, on lokakuun loppu eikä syyskuun loppu kuten aiemmin, olisi säädettävä, että kesäaika päättyy vastedes lokakuun lopussa; tiettyjen liikenteen alojen mukautumisaikoihin liittyvistä teknisistä syistä on kuitenkin aiheellista, että kesäaika päättyy vuonna 1995 edelleen syyskuun lopussa, kyseisenä vuonna kesäajan on edelleen päätyttävä muuna päivänä Irlannissa ja Yhdistyneessä kuningaskunnassa, kuudennen direktiivin 4 artiklassa säädetään, että neuvosto antaa 1 päivään tammikuuta 1994 mennessä komission ehdotuksesta vuodesta 1995 alkaen sovellettavat säännökset, maantieteellisistä syistä on suotavaa, että kesäaikaa koskevia yhteisiä säännöksiä ei sovelleta jäsenvaltioiden merentakaisiin alueisiin, ja kesäaikaa on aiheellista tarkastella uudelleen, ja näin ollen olisi annettava säännöksiä yksinomaan vuosiksi 1995, 1996 ja 1997, OVAT ANTANEET TÄMÄN DIREKTIIVIN: 1 artikla Tässä direktiivissä tarkoitetaan "kesäajalla" vuodenaikaa, jona kelloa siirretään muuhun vuodenaikaan verrattuna kuusikymmentä minuuttia eteenpäin. 2 artikla Kesäaika alkaa kaikissa jäsenvaltioissa vuosina 1995, 1996 ja 1997 kello 1 aamuyöllä (GMT) maaliskuun viimeisenä sunnuntaina eli: P vuonna 1995: 26 päivänä maaliskuuta, P vuonna 1996: 31 päivänä maaliskuuta, P vuonna 1997: 30 päivänä maaliskuuta. 3 artikla 1. Kesäaika päättyy kaikissa jäsenvaltioissa kello 1 aamuyöllä (GMT) syyskuun viimeisenä sunnuntaina vuonna 1995 ja lokakuun viimeisenä sunnuntaina vuosina 1996 ja 1997 eli: P vuonna 1995: 24 päivänä syyskuuta, P vuonna 1996: 27 päivänä lokakuuta, P vuonna 1997: 26 päivänä lokakuuta. 2. Irlannissa ja Yhdistyneessä kuningaskunnassa kesäaika päättyy kuitenkin vuonna 1995 kello 1 aamuyöllä (GMT) lokakuun neljäntenä sunnuntaina eli 22 päivänä lokakuuta. 4 artikla Vuodesta 1998 alkaen sovellettavat säännökset annetaan 1 päivään tammikuuta 1997 mennessä komission ehdotuksesta, jonka se tekee 1 päivään tammikuuta 1996 mennessä. 5 artikla Tätä direktiiviä ei sovelleta jäsenvaltioiden merentakaisiin alueisiin. 6 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1994. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 7 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä toukokuuta 1994. Euroopan parlamentin puolesta Puhemies E. KLEPSCH Neuvoston puolesta Puheenjohtaja C. SIMITIS () EYVL N:o C 278, 16.10.1993, s. 13 () EYVL N:o C 34, 2.2.1994, s. 21 () Euroopan parlamentin 17 päivänä joulukuuta 1993 antama lausunto (EYVL N:o C 20, 24.1.1994). Neuvoston 4 päivänä maaliskuuta 1994 antama yhteinen kanta (EYVL N:o C 137, 19.5.1994, s. 38) ja Euroopan parlamentin 22 päivänä huhtikuuta 1994 tekemä päätös (EYVL N:o C 128, 9.5.1994) () EYVL N:o L 89, 4.4.1992, s. 28